El PSOE critica la subida d’impuestos n’EMULSA del gobiernu que diba “baxar les tases”
#000003
Podemos ya IX-MP-IAS critiquen la pasividá del gobiernu municipal énte los escándalos de l’axudicataria de...
#000004
El Conseyu de Ministros anuncia que la variante de Payares va abrir nel mes de...
#000007
El gobiernu d’Asturies considera que les lleis de memoria democrática son la garantía pa nun...
#000010
Iniciativa pol Asturianu insiste en que la oficialidá ye la única ferramienta que garantiza la igualdá de la ciudadanía
#000013
Iniciativa pol Asturianu valora la decisión de la mesa del Congresu pa permitir l’usu del asturianu y l’aragonés na Cámara Baxa, pero considera una discriminación que los diputaos que lo faigan tengan que dividir el tiempu d’intervención p’autotraducise. La entidá recuerda que ye la propia Constitución Española la que reconoz la pluralidá llingüística del Estáu y afala a respetar y protexer toles modalidaes llingüístiques d’España como patrimoniu cultural que son, independientemente de si son oficiales o non.
#000014
Ente esta situación, la organización considera que la única ferramienta que va poder garantizar la plena igualdá ente tola ciudadanía independientemente de la llingua qu’use ye la oficialidá. “Ensin una reforma del Estatutu d’Autonomía que reconozca los drechos llingüísticos, los asturianos y les asturianes tamos condergaos a ser ciudadanos de segunda. La oficialidá ye la única vía pa llograr la plena igualdá de drechos de tola ciudadanía independientemente del idioma que caún quiera utilizar”, afirmó’l presidente d’Iniciativa pol Asturianu, Iván Llera.
#000015
Respeto al debate llingüísticu nes Cortes, el presidente de la entidá reconoció que ye “una bona noticia. “La visibilidá que puede tener l’idioma nesti foru tien un valir especial como elementu normalizador, pero ye importante recalcar qu’únicamente cola oficialidá s’atayaría de manera definitiva cualesquier tipu de discriminación por usar llibremente les nueses llingües”, concluyó.
#000016
Iniciativa pol Asturianu ye una asociación ensin ánimu d’arriquecimientu que nun recibe nenguna ayuda nin sovención pública. Llevamos más d’una década trabayando pola normalización social de les nueses llingües y pol reconocimientu de los drechos llingüísticos de los sos falantes.
#000017